
Skildring  af  Kataren,  paa  Jamaica    , 


Ved  A.  S.  Ørsted 


I. 
(Hertil  et  geognostisk  Kort  over  Jamaica.) 

Jamaica  henhører  til  den  Kække  større  øg  mindre  Øer, 
som  begrændse  det  caraibiske  Hav  imod  øst  og  Nord,  idet 
de  danne  en  næsten  sammenhængende  Kjæde,  som  strækker 
sig  fra  Orinocoflodens  Munding  til  den  nordostlige  For- 
længelse af  Centralamerika  i  Yucatan.  Alle  disse  Øer 
stemme  saa  nøie  overeens  i  deres  physisk-geographiske 
og  naturhistoriske  Forhold,  at  de  danne  et  fra  l\ord-  og 
Sydamerika  vel  sondret  Hele,  et  eget  selvstændigt  natur- 
historisk Rige;  medens  de  paa  den  anden  Side  udgjøre  et 
væsentligt  —  ja  man  kan  gjerne  sige  —  nødvendigt  Led 
af  de  samtlige  Landmasser,  som  i  nøieste  Forening  med 
hverandre  danne  den  Verdensdeel,  der  af  alle  optræder 
med  den  største  Selvstændighed  og  alene  for  sig  danner 
den  ,, vestlige  Verden"  i  Modsætning  til  alle  de  andre  store 
Fastlandsmasser    i   Forening    som    den    østlige.      Amerika 


*)  Følgende  Udsigt  over  Naturforholdene  paa  en  af  de  stene  vest- 
indiske Oer  er  fornemmelig  grundet  paa  egne  Iagtagelser  under 
et  6  Ugers  Ophold  paa  Jamaica  i  1846.  Af  de  trykte  Kilder,  jeg 
har  benyttet,  ville  de  vigtigste  blive  angivne  i  det  Følgende. 


viser  meget  tydeligere  end  nogen  anden  Verdensdeel,  at 
alle  Landene  ere  paa  en  indre  næsten  organisk  Maade 
knyttede  til  hverandre;  det  træder  her  langt  klarere  frem 
end  noget  andet  Sted  paa  Jorden,  at  Landenes  Form, 
Fordeling  af  Høiland  og  Lavland  o.  s.  v.  ikke  —  saaledes 
som  det  let  kunde  synes  for  en  mere  overfladisk  Betragt- 
ning —  ere  noget  Tilfældigt,  men  at  der  heri  hersker  den 
største  Lovmæssighed;  idet  disse  Forhold  ere  Udtryk  af  de 
vulkanske  Kræfter,  der  røre  sig  i  Jordens  Indre,  og  som 
have  hævet  Bjerge  og  Lande  iveiret.  For  da  ret  at  for- 
staae  Jamaicas  og  de  andre  Antillers  geographiske  Stilling, 
deres  Plads  og  Betydning  i  Forhold  til  de  andre  Lande, 
som  sammensætte  Amerika,  vil  det  være  nødvendigt  at 
kaste  et  Blik  ud  over  denne  Verdensdeel  og  see,  hvorledes 
Vulkanernes  Fordeling  her  staaer  i  den  nøieste  Forbindelse 
med  de  physisk-geographiske  Forhold. 


Denne  Kortskizze  skal  tjene  til  at  an- 
skueliggjore  det  Forhold, hvori  Vulkanernes 
og  de  vulkanske  Fremtoningers  Udbreding 
i  Amerika  staae  til  denne  Verdensdeels 
Configuration.  a  den  chileniske  Vulkan- 
række, b  den  bolivianske,  c  den  peruan- 
ske ,  d  den  centralamerikanske,  e  den 
mexikanske,  f  den  antilliske,  g  den  cali- 
forniske, h  t\en  arctiske.  De  punkterte 
Linier  angive  de  Steder,  hvor  de  vulkan- 
ske Kræfter  give  deres  Tilstedeværelse  i 
en  storre  Dybde  tilkjende  uden  at  træde 
frem  paa  Overfladen  som  Vulkaner. 


Gjennem  hele  Amerikas  Fastland  ligger  der  langs  med 
Vestsiden  en  næsten  sammenhængende  Bække  Vulkaner. 
Den  hele  Cordillere,  ,,der  meridianagtig  gjennemskjærer 
den  halve  Deel  af  vor  Planet"  fra  Klippeøen  Diego  Ra- 
mirez  paa  56°  s.  Br.  til  de  aleutiske  Oer  paa  00u  n.  Br., 

er  saa  at  sige  gjennemskudt  med  Vulkaner;  den  hviler 
paa  en  vulkansk  Spalte;  thi  paa  de  Steder,  hvor  der  ikke 
findes  Vulkaner,  giver  Tilstedeværelsen  af  de  vulkanske 
Kræfter  i  en  større  Dybde  sig  tilkjende  ved  voldsomme 
Jordrystelser,  og  netop  disse  vulkanløse  Partier  afCordille- 
ren  ere  mest  hjemsøgte  af  ødelæggende  Jordskjælv  (t.  Ex. 
Callao  i  Æqvador),  fordi  de  spændende  Dampe  her  ikke 
kunne  finde  nogen  Udvei.  Medens  Vulkanerne  i  Nord-  og 
Sydamerika  ere  indskrænkede  til  Vestsiden,  findes  de  der- 
imod i  Mellemamerika  tillige  paa  Østsiden,  ja  ved  forskjel- 
lige  vulkanske  Fremtoninger  paa  de  store  Antiller  bliver 
det  indlysende,  at  hele  det  caraibiske  Hav  er  omgivet  af 
en  vulkansk  Spalte ,  som  paa  de  smaa  Antiller  fra  Granada 
(12°,  15'  n.  Br.)  til  St.  Eustaz  (17°,  19')  træder  frem  gjen- 
nem  en  heel  Række  Vulkaner*),  men  herfra  mod  Vest 
strækker  sig  ind  under  Portorico,  St.  Domingo,  Jamaica  og 
den  sydligste  Deel  af  Cuba,  hvor  dens  Tilstedeværelse  i 
en  større  Dybde  er  aldeles  utvivlsom.  Vi  finde  saaledes 
her  paa  flere  Steder  udslukte  Vulkaner  eller  de  saakaldte 
Pseudo- Vulkaner.     Øen  Lille -Saba  f  Miil  sydvest  for  St. 


*)  Af  Samtidigheden  og  Forbindelsen  mellem  Jordskjælvene  paa  de 
forskjellige  Øer  synes  at  fremgaae,  at  her  egentlig  maa  være  to 
Spalter,  som  lebe  parallelt  med  hinanden,  og  som  i  det  mindste 
til  en  vis  Grad  ere  sondrede  fra  hinanden.  Medens  Si.  Thomas 
danner  Vestenden  af  den  ostlige  Spalte,  er  St.  Croix  det  vestligste 
Punkt  af  den  inderste  eller  vestlige  Spalte,  og  Jordskjælvene  paa  denne 
sidste  O  vise,  at  denstaaeri  inderligere  underjordisk  Forbindelse  med 
den  fjerne  St.  Eustaz  end  den  meget  nærmere  liggende  St.  Tho- 
mas, der  horer  til  den  østlige  Spalte.  Som  henhorende  til  denne 
kunne  regnes:  Trinidad,  Tabago,  Barbadoes,  Marie  Galante,  Gua- 
deloupe (Grande  Terre),  Antigua,  Barbuda,  St.  Barthelemy,  de  vir- 
giniske  43er;  til  den  vestlige  hore:  Granada,  St.  Vincent,  St.  Lu- 
cia, Martinique,  Domenica,  Guadeloupe  (Basse-Terre),  Montserrat, 
Newis,  St.  Eustaz   og  St.  Croix. 


Thomas  er  et  Krater  dannet  af  Lava.  Paa  St.  Domingo 
strækker  sig  vest  for  Byen  Gonaives  en  anselig  Landtunge 
mod  Vest,  som  er  gjennemskudt  af  en  c,  800'  høi  Bjerg- 
kjæde ,  der  bestaaer  af  Kalk  og  paa  Toppen  er  blottet  for 
Vegetation.  Her  seer  man  hvert  Aar  paa  mange  forskjel- 
lige  Steder  Røg-  og  Dampsøiler  stige  iveiret,  og  om  Nat- 
ten vise  de  sig  som  Flammer*).  Paa  Jamaica  er  Black 
Hill,  som  ligger  paa  Nordsiden  lidt  øst  forBulTBay  River, 
ifølge  De  la  Beches  Undersøgelser  en  udslukt  Vulkan. 
Ligeledes  ere  de  store  Antiller  med  Undtagelse  af  Cuba 
hjemsøgte  af  Jordrystelser,  der  fremtræde  ganske  paa 
samme  Maade  som  i  Cordilleren:  deels  som  meget  svage 
Bevægelser  af  Jordskorpen,  der  ind  træffe  periodisk,  nemlig 
ved  Begyndelsen  af  Regntiden ,  deels  som  meget  vold- 
somme Rystelser,  der  i  enkelte  Tilfælde  have  været  ledsagede 
af  en  pludselig  Sænkning  af  Landet.  Saaledes  sank  Port 
Royal  1692  ganske  pludselig  henved  50  Fod  under  Havet 
og  under  de  ødelæggende  Jordskjælv,  som  paa  St.  Do- 
mingo satte  Jorden  i  Bevægelse  fra  den  15de  Septbr.  til 
den  21de  Novbr.  1851  ,  sank  Kysten  paa  Sydsiden  i  en 
Udstrækning  af  liere  Mile  og  blev  forvandlet  til  en  Bugt. 
At  hele  denne  mellemste  Deel  af  Amerika  ligesom  hviler 
paa  en  umaadelig  stor  vulkansk  H\ail\ing,  og  at  Vulkanerne 
i  Cordilleren  paa  Vestsiden  af  Amerikas  Fastland  staae  i 
Forbindelse  méå  dem  paa  Antillerne,  har  nu  \iist  sig  paa 
forskjellige  Maader.  Medens  Vulkanerne  —  som  ovenfor 
bemærket  —  gjennem  Sydamerika  i  det  Hele  udelukkende 


*)  Hanmentens  og  Kttinghausens  Zeilsduift  fiir  Piiys.  u.  Maihem. 
1)830,  Bd.  7.  p.  'J83.  Dette  Bjerg  suiter  saaledes  nærmest  til  de 
saajtaldte  rygende  Btøe  (smoking  hills)  i  Kridtformationen  ved 
Øvre-Missouri. 


holde  sig  til  Vestsiden,  viser  der  sig  i  Columbien  en 
Tendents  til  ogsaa  at  træde  frem  paa  Ostsiden,  idet  Cor- 
dilleren  ved  Pasto  udsender  en  Arm  imod  Nordost,  paa 
hvilken  Vulkanen  Fragå  ligger.  At  der  gjennem  denne 
Arm  og  Venezuelas  Kystkjæde  finder  en  underjordisk  For- 
bindelse Sted  imellem  Milkanerne  i  den  vestlige  Cordillere 
og  de  fjerne  østlige  Vulkaner  paa  Antillerne,  viste  sig 
1797.  I  Begyndelsen  af  dette  Aar  havde  Vulkanen  Pasto, 
nord  for  Quito,  i  lang  Tid  udsendt  en  tyk  mørk  Røgsøile; 
men  den  4de  Februar  forsvandt  denne  pludselig,  og  netop 
paa  samme  Tid  begyndte  60  Mile  sydligere  ved  Riobamba 
en  af  de  frygteligste  Jordrystelser  som  nogensinde  har 
fundet  Sted,  og  hvorved  40,000  .Mennesker  omkom.  Men 
neppe  var  denne  rædsomme  Catastrophe  ved  Riobamba 
forbi,  førend  Beboerne  af  de  østlige  Antiller  begyndte  at 
foruroliges  ved  heftige  Jordrystelser.  Disse  varede  i  s 
Maaneder  og  hørte  ikke  op,  førend  Vulkanen  paa  Guade- 
loupe ,  som  længe  ikke  havde  viist  noget  Tegn  til 
Virksomhed,  igjen  havde  et  Ldbrud  (den  27de  Septbr.). 
Da  den  atter  var  kommet  til  Ro,  begyndte  paany  Jord- 
rystelser paa  Amerikas  Fastland,  som  først  endte  d.  14de 
December  med  Cumanas  Ødelæggelse.  En  lignende  For- 
bindelse viste  sig  1812,  da  de  voldsomme  Jordrystelser, 
som  ødelagde  Caracas,  pludselig  standsede,  efter  at  der 
havde  fundet  et  Ldbrud  Sted  af  Vulkanen  paa  St.  Vincent. 
Ikke  mindre  mærkelig  i  denne  Henseende  ere  de  Detona- 
tioner, som  ledsagede  Udbruddet  af  St.  Vincent  IS  12,  og 
det  endnu  mærkeligere  Ldbrud  af  Vulkanen  Coseguina  i 
Nicaragua,  som  fandt  Sted  1S35;  thi  de  hørtes  i  en 
umaadelig  Udstrækning  over  en  stor  Deel  af  Fastlandet  og 
paa  mange  af  de  vestindiske  Øer  og  overalt  lige  tyde- 


ligt;  overalt  troede  man  at  høre  en  fjern  Kanonade; 
hvoraf  man  kan  slutte,  at  Lyden  ikke  har  havt  sit  Udspring 
fra  et  enkelt  Punkt  og  derfra  forplantet  sig  gjennem  Jor- 
dens Overflade  —  thi  da  kunde  man  ikke  have  hørt  den 
lige  tydeligt  overalt  — ,  men  den  vulkanske  Virksomhed, 
hvorved  Detonationerne  frembragtes,  maa  have  strakt  sig 
under  hele  denne  underjordiske  Hvælving. 

Vi  have  seet,  at  der  i  den  nordlige  Deel  af  Sydamerikas 
store  Vulkankjæde,  Cordilleren,  viser  sig  en  tydelig Tendents 
til  at  træde  i  Forbindelse  med  den  østlige  Vulkanrække  i 
Vestindien;  men  et  ganske  lignende  Forhold  finder  ogsaa 
Sted  i  de  Vulkankjæder,  som  gjennemskjære  Centralamerika 
og  Mexico;  thi  medens  Vulkankjæderne  i  Reglen  løbe  pa- 
rallelt med  de  Landes  Hovedretninger,  som  de  gjennem- 
skjære, saa  er  det  siden  Humboldts  Reise  i  Mexico  be- 
kjendt,  at  Vulkankjæden  her  har  en  øst -vestlig  Retning, 
hvilket  ogsaa  finder  Sted  med  den  sydlige  Deel  af  den 
centralamerikanske  Vulkankjæde,  som  i  Costa  Rica  gaaer 
tvers  igjennem  Landet*).  Der  er  nu  neppe  nogen  Tvivl 
om,  at  man  i  denne  afvigende  Retning  maa  see  en  Re- 
stræbelse  af  de  vulkanske  Kræfter  til  at  træde  i  Forbindelse 
med  Antillernes  Vulkankjæde.  Ifølge  Alt  dette  er  man 
vistnok  berettiget  til  at  antage,  at  hele  denne  mellemste 
Deel  af  Amerika  hviler  paa  en  stor  vulkansk  Hvælving, 
men  at  de  vulkanske  Kræfter  dog  fornemmelig  træde  frem 


*)  Ogsaa  i  den  sydlige  Deel  af  Nordamerika  findes  en  lignende  vulkansk 
Tverspalte,  som  antydes  ved  en  Rækkeaf  udslukte  Vulkaner,  der  stræk- 
ker sig  tvers  over  Iloislellen  fra  Ratan  Pass  i  Ostkjædcn  over 
Mount  Taylor  ved  Santa  Fé  til  Gila  og  Colorado  (See  dette  Tids- 
skrifts 2.  B.  p.  347). 


gjennem  en  kredsformig  Spalte,  som  omslut.ter  det  carai- 
biske Hav.*) 

Vi  kunne  nu  forstaae,  hvorfor  denne  Deel  af  Amerika 
indtages  af  Hav,  medens  i  Nord-  og  Sydamerika  Vest- 
sidens Cordillere  er  forbunden  med  de  østlige  Bjerg- 
masser ved  store    mellemliggende  Strækninger  af  Lavland , 

—  i  Nordamerika  Missisippidalen ,  i  Sydamerika  Apures 
Græsstepper,  der  staae  i  Forbindelse  med  Amazonflodens 
umaadeligeGebeet,  bedækket  med  uigjennemtrængelig Urskov, 
som  igjen  ved  en  stor  Længdedal ,  der  strækker  sig  gjennem 
Provindsen  Chiquitos,  er  forenet  med  Buenos  Ayres  Pampas. 
Den  senere  Tids  geologiske  Undersøgelser  —  som  for- 
nemmelig skyldes  den  geniale  engelske  Naturforsker  Darwin 

—  lære  os ,  at  ogsaa  disse  umaadelige  Strækninger  af 
næsten  horizontalt  Land  i  en  i  geologisk  Forstand  ikke 
meget  fjern  Tid  have  været  bedækkede  af  Havet;  at 
der  altsaa  dengang  ogsaa  i  Nord-  og  Sydamerika  har 
fundet  et  lignende  Forhold  Sted  som  den  Dag  idag  i 
Mellemamerika,  at  ogsaa  her  de  vestlige  og  østlige  Bjerg- 
partier  have  været  adskilte  fra  hinanden  ved  et  mellem- 
liggende  Hav;    at  Amerika   altsaa   paa   den  Tid  bestod   af 


*)  Fra  Antillerne  fortsætler  denne  Spalte  sig  mod  Nord  op  under 
Bahamaeerne  og  en  Deel  af  Nordamerika.  Dette  viste  sig  for- 
nemmelig i  Aarene  1811 — 13,  mærkelige  Aar  ved  den  umaade- 
lige Udstrækning  af  samtidige  vulkanske  Phænomener,  der  paa  den 
ene  Side  strakte  sig  fra  Ny  Granadas  Cordillere  til  Ohiodalen,  paa 
den  anden  Side  fra  Azorerne  til  Antillerne.  Fra  den  Ilte  Dec. 
1811  fulgte  der  Stod  paa  Stød  i  Dalene  ved  Missisippi,  Arkansas 
og  Ohio,  stadigen  rykkende  frem  mod  Nord.  Paa  nogle  Steder 
mellem  Ny-Madrid  og  Little-Prairie  sporedes  i  hele  tre  Maaneder 
Stod  næslen  i  hver  Time  paa  Dagen,  mange  Spalter  dannede  sig 
i  Jorden  og  Eulaliesøen  blev  forvandlet  til  tørt  Land,  medens  en  stor 
Landstrækning  undergik  en  Sænkning  af  20—30  Fod. 


8 


flere  vestlige  og  østlige  høie  og  bjergige  Lande,  adskilte 
fra  hverandre  og  uden  noget  fladt  Land.  Men  nu  begyndte 
de  vulkanske  Kræfter  at  røre  sig  i  Jordens  Indre ,  de 
spændende  Dampe  trykkede  paa  Jordskorpen  og  løftede 
den  iveiret;  derved  opstode  umaadelige  Spalter,  hvor- 
igjennem  de  smeltede  Masser  brøde  frem  og  dannede  Yul- 
kankjæderne,  og  netop  paa  de  Steder,  hvor  den  faste 
Skorpe  saaledes  blev  løsnet  i  sin  Forbindelse ,  hvor  den 
paa  den  ene  Side  blev  hævet  iveiret,  medens  den  paa  den 
anden  Side  sank,  altsaa  paa  Grændsen  mellem  Hav  og 
Land,  kunne  der  bedst  danne  sig  en  stadig  Communica- 
tion  mellem  Åtmosphæren  og  Jordens  Indre.  Dette  frem- 
træder ikke  noget  Sted  paa  Jorden  tydeligere  end  i  Ame- 
rika, hvor  Vulkankjæderne  noiagtig  følge  hele  den  vestlige 
Kystlinie;  men  der  er  heller  ikke  noget  andet  Sted,  hvor 
det  saa  klart  træder  for  Dagen,  at  det  er  den  samme  Kraft, 
hvormed  Vulkankjæderne  ere  dannede,  som  ogsaa  har  hævet 
de  store  Landmasser  iveiret  og  altsaa  bestemt  hele  Ver- 
densdelens Gontiguration;  thi  den  nysnævnte  engelske  Geo- 
log har  paa  sin  Reise  i  Sydamerika  paavist  Kjendsgjer- 
ninger,  som  gjøre  det  aldeles  indlysende,  at  den  umaade- 
lige Strækning  af  Lavland,  der  ligger  ost  for  Gordilleren 
fra  Sydenden  af  Amerika  næsten  til  Plataflodens  Kilder 
(den  patagoniske  Slette  og  Buenos  Ayres  Pampas),  grad- 
viis  er  hævet  iveiret  samtidig  med  Gordilleren.  saa  at  man 
kan  forfolge  den  trinvise  Thrvning  af  hele  denne  Land- 
masse gjennem  en  Ha'kke  af  Terrasser,  som  baade  paa 
Vestsiden  og  Ostsiden  have  samme  Gharakteer,  men  kun 
forskjellig  Brede,  —  et  Beviis  paa  den  umaadelige  Id- 
strækning,  i  hvilken  den  hævende  Kraft  har  virket  aldeles 
eensformigt  —  og  at  den  hele  Jordflade  kun  maa  betragtes 
som    (Mi    tynd  Skorpe,    der  hviler  paa  et  underjordisk  Hav 

af  Udflydende  Masser.  Et  lignende  Forhold  har  ogsaa 
fundet  Sted  i  Nordamerika,  og  disse  to  store  Landmasser 
have  derved  antaget  den  Form,  som  de  nu  have,  idet  den 
flade  Havbund  mellem  Øst-  og  Vestsidens  Bjerge  er  hleven 
løftet  iveiret  og  forvandlet  til  Sletteland. 

j\jen  hvorfor  er  da  ikke  det  samme  skeet  i  Mellem- 
amerika? Hvorfor  er  ikke  ogsaa  her  Havbunden  bleven 
loftet  iveiret  for  at  danne  et  de  ostlige  og  vestlige  Bjerge 
forenende  Lavland? 

Det  er  nu  ikke  vanskeligt  at  besvare  dette  Spørgs- 
maal;  thi  da  vi  i  det  Foregaaende  have  seet,  at  det  er  de 
i  Jordens  Indre  spændende  Dampe,  som  hæve  Havbunden  iveiret 
og  derved  danne  Continenter,  saa  er  det  naturligt,  at  dette 
ikke  kan  finde  Sted,  hvor  der  tindes  talrige  A åbninger, 
gjennem  hvilke  disse  Dampe  og  de  Udflydende  Masser 
kunne  finde  Udvei.  Men  det  er  netop  Tilfældet  i  Mellem- 
amerika, hvor  Vulkanerne  ere  langt  talrigere  end  i  Nord- 
og  Sydamerika,  og  hvor  de  fremtræde  baade  paa  Vest-  og 
Østsiden.  Omtrent  50  meer  eller  mindre  virksomme  Vul- 
kaner omspænde  det  amerikanske  Middelhav,  saa  at  der 
neppe  er  noget  andet  Sted  paa  Jorden  med  Undtagelse  af 
Java,  hvor  Jordskorpen  har  viist  mindre  Reaction  mod  de 
vulkanske  Kræfter,  hvor  saa  at  sige  den  hele  Jordbund  er 
vulkansk ,  hvor  der  stadig  danner  sig  nye  Vulkaner  — 
—  saaledes  i  den  seneste  Tid  (1852)  i  Nicaragua  i  Nær- 
heden af  Leon  —  og  hvor  endog  en  af  disse  nydannede 
Nulkaner  (Isalco,  som  først  fremstod  i  Slutningen  af  det 
forrige  Aarhundrede)  er  i  uafbrudt  Virksomhed  og  med 
Mellemrum  af  kun  5 — 10  Minutter  udkaster  glødende  Masser, 
saa  at  den  danner  et  naturligt  Blinkfyr  for  en  Deel  af 
Kysten.  Vulkanerne  i  en  Deel  af  Centralamerika,  for- 
nemmelig i  Nicaragua,  og  paa  de  vestindiske  Øer  ere  og- 

saa  deri  forskjellige  fra  dem  i  den  øvrige  Deel  af  Amerika, 
at  de  ikke  ligge  paa  Ryggen  af  høie  Bjergkjæder,  men 
træde  umiddelbart  frem  af  det  lave  Land,  som  kun  er  lidet 
hævet  over  Havets  Niveau,  og  ofte  kun  have  en  meget 
ringe  Høide  —  Vulkanen  Masaya,  der  er  en  af  de  virksomste 
Vulkaner  og  til  forskjellige  Tider  har  udgydt  umaadelige 
Lavastrømme ,  er  neppe  mere  end  2000  Fod  høi  —  For- 
hold, sorn  staae  i  den  nøieste  Forbindelse  med  den  ringe 
Modstand,  som  Jordskorpen  her  har  gjort  mod  de  gjennem- 
brydende  vulkanske  Masser.  Det  caraibiske  Hav  og  den 
mexicanske  Bugt  ere  det  samme  i  Amerika,  som  Middel- 
havet, der  beskyller  Sydeuropas  Kyster,  og  det  malaiske 
Hav  ere  i  den  østlige  Halvkugle;  ogsaa  disse  skylde  de 
talrige  vulkanske  Gjennembrud,  som  der  ere  tæt  sammen- 
bobede,  deres  Oprindelse  —  ogsaa  disse  adskille  hver  for 
sig  et  stort  nordligt  og  sydligt  Continent  fra  hinanden,  det 
ene  Europa  og  Africa,  det  andet  Asien  og  Australien,  ja 
Analogien  mellem  disse  tre  store  Middelhave  lader  sig  endog 
paavise  i  det  Enkelte,  men  det  ligger  udenfor  Gjenstanden 
for  nærværende  Betragtninger.  Paa  den  anden  Side  gjen- 
give  hver  af  disse  Have  det  samme  Forhold,  som  efter  en 
langt  større  Maalestok  fremtræder  ved  det  store  Sydhavs- 
bækken,  der  er  omgivet  af  en  næsten  sammenhængende 
Kreds  afVulkankjæder  — Cordilleren,  de  AleutiskeOer,  Kam- 
schatka,  Kurilerne,  Japan,  Philippinerne,  den  vestaustraliske 
Ørække  fra  Ny  Guinea  til  Ny  Zeeland  —  og  hvor  de  tal- 
rige Øer  ifølge  Darwins  skarpsindige  Undersøgelser  kun  ere 
de  hoieste  Toppe  af  et  stort  Continent,  som  gradviis  er 
sunket,  da  ogsaa  her  den  hævende  Kraft  er  bleven  svækket 
ved  de  talrige  Aabninger,  gjennem  hvilke  de  spændende 
Dampe   have   fundet  Udvei  (foruden   de  nævnte   hele  Syd- 

havet  omspændende  Vulkankjæder  desuden  talrige  vulkanske 
Øer:    Hawaii,  Tahiti,  Galopagos  o.  m.  a.). 

Jeg  har  i  det  Foregaaende  søgt  at  paavise  den  Oes 
geographiske  Stilling,  hvis  Natur  i  det  Følgende  skal  gjores 
til  Gjenstand  for  nærmere  Beskrivelse,  og  det  Forhold  hvori 
den  staaer  til  de  andre  Lande  i  den  Verdensdeel,  hvor- 
under den  hører;  vi  have  seet,  at  det  ikke  er  Tilfældets 
Magt,  at  der  i  denne  Deel  af  Amerika  findes  Øer,  medens 
der  i  Nord-  og  Sydamerika  er  store  Fastlandsmasser, 
men  at  det  har  en  indre  og  dybere  Grund  —  et  Forhold, 
der  faaer  saa  meget  desto  større  Betydning  for  os,  fordi 
det  gjentager  sig  paa  to  Steder  i  den  tilsvarende  Deel  af 
den  østlige  Hemisphære;  vi  have  seet,  at  den  Kjæde 
af  Øer,  hvoraf  Jamaica  udgjør  et  Led,  fornemmelig  har 
en  af  sine  største  Eiendommeligheder  deri,  at  de  vul- 
kanske Kræfter  gjennem  den  ogsaa  træde  frem  paa  en 
Deel  af  den  østlige  Side  af  Amerika.  Dette  gjelder  for  de 
vestindiske  Øer  i  Almindelighed;  jeg  skal  nu  søge  at  ud- 
kaste et  Billede  af  Naturforholdene  paa  en  af  de  største 
og  i  flere  Henseender  mærkeligste  af  disse  Øer. 

Jeg  har  allerede  bemærket,  at  der  er  meget  som  taler 
for  at  antage ,  at  den  vulkanske  Spalte ,  som  paa  de  saa- 
kaldte  smaa  Antiller  træder  frem  igjennem  en  Række  af 
Vulkaner,  fortsætter  sig  i  en  større  Dybde  deels  ind  under 
Bahamaøerne  og  tillige  mere  vestlig  ind  under  de  store 
Antiller.  De  fire  større  Øer,  Portorico,  St.  Domingo,  Cuba 
og  Jamaica  ligge  saaledes  paa  samme  Hævningslinie,  slutte 
sig  i  mange  Henseender  nøie  sammen,  ja  have  maaskee  i 
en  tidligere  Tid  været  forenede  til  een  større  Øe,  og  danne 
en  naturlig  Underafdeling  af  det  mellemamerikanske  Ar- 
^hipelag.     Jamaica   synes   at  være    en  Fortsættelse  af  den 

sydligste  af  de  to  Arme,  hvori  Hovedkjæden  paa  St.  Do- 
mingo deier  sig,  medens  Cuba  træder  frem  som  en  For- 
længelse af  den  nordlige  Arm.  Jamaica  stemmer  i  Form 
og  Retning  ganske  overeens  med  den  lille  dansk-vest- 
indiske 0,  St.  Croix  —  begge  have  en  meget  overveiende 
østvestlig  Længdendstrækning ,  ere  gjennemskaarne  af  en 
Bjergkjæde,  som  ligger  nærmest  Nordsiden  og  have  derfor 
det  meste  flade  Land  i  Nærheden  af  Sydkysten  — ,  men 
Jamaica  er  omtrent  80  Gange  saa  stor  (280  □  Mile)  som 
St.  Croix  (S-J-  O  Mile),  derimod  7 — 8  Gange  mindre  end 
Cnba,  eller  —  for  at  have  et  Sammenligningspunkt ,  der 
ligger  os  nærmere  —  noget  større  end  de  danske  Øer  til- 
sammen, men  ikke  fuldt  saa  stor  som  det  Halve  af  den 
jydske  Halvø. 

Den  største  Deel  af  Øen  er  Bjergland,  kun  paa  Syd- 
siden forekomme  nogle  forholdsmæssig  smaa  Partier  af 
Lavland  (paa  Kortet  betegnet  med  brun  Farve). 

Paa  Nordsiden  hæver  Landet  sig  næsten  overalt  i  Nær- 
heden af  Kysten  til  en  temmelig  betydelig  Høide,  men  paa 
Sydsiden  gjælder  det  kun  om  en  Deel ,  hvor  nemlig  Tver- 
kjæder  udgaae  fra  Hovedkjæden  og  ligesom  Forbjerge  ad- 
skille de  forskjellige  Partier  af  Lavland;  saaledes  hæver 
Yallah  Hill  (10)*)  og  Mnt.  Charles  (11)  sig  hertil  en 
Høide  af  henved  3000  Fod. 

I  den  nordostlige  Deel  have  Bjergene  en  vild  roman- 
tisk Charakteer;  hoie  Bjergskrænter  vexle  med  dybe  Dale 
og  frembyde  i  Forbindelse  med  den  store  Yppighed  af  den 
tropiske  Plantevæxt  en  ualmindelig  Rigdom  paa  Naturskjon- 
heder. 


*)  Paa  Kortet  ere  Navnene  tildeels  erstattede  ved  Tal. 

Det  er  vel  ikke  urigtigt,  naar  det  i  Almindelighed  an- 
gives, at  her  lindes  en  Hovedbjergkjæde,  som  strækker  sig 
omtrent  midt  igjennem  Øen  fra  Øst  til  Vest,  men  en  nær- 
mere Undersøgelse  har  vist,  at  denne  Kjæde  henhorer  til  to  for- 
skjellige  Bjergsystemer,  somere  adskilte  fra  hinanden  vedAgua 
Alta  eller  Wag  Water,  og  at  de  have  forskjellig  Hævningstid, 
forskjellig  geognostisk  Sammensætning  og  i  alle  Henseender 
ere  forskjellige  fra  hinanden.  Vi  ville  forst  betragte  den 
ostlige  Kjæde,  som  henhører  til  de  høieste  Bjerge  i  Vest- 
indien, de  saa  kaldte  Blaa  Bjerge  (Blue  Mountains),  der  be- 
staae  af  to  parallele  Kjæder.  Den  nordligste  er  Boved- 
kjæden,  som  løber  fra  Mundingen  af  Plantam  Garden  River, 
idet  den  beskriver  en  svag  Bue,  til  Agua  Alta,  og  ud- 
sender Tverkjæder  til  begge  Sider,  af  hvilke  de,  som  gaae 
imod  Nord  løbe  heelt  ud  til  Kysten  og  ende  i  steile  For- 
bjerge. I  den  midterste  af  disse  Tverkjæder  findes  i  Nær- 
heden af  Hovedkjæden  tre  omtrent  lige  hoie  Toppe,  Cold- 
ridge  (2),  som  ere  de  høieste  Punkter  paa  Øen  og  hæve 
sig  til  henved  S000  Fod.  Imod  Øst  er  Cunhacunha  (1) 
og  mod  Vest  Catherine  Bill  (4)  de  høieste  Bjergtoppe 
(5000').  Den  anden  lavere  Kjæde  løber  langs  med  Syd- 
kysten og  er  paa  to  Steder  gjennembrudt  af  Floder,  nem- 
lig af  Yallahs-River  og  Morant  R.  Den  vestlige  Deel  mel- 
lem Hope  R.  og  Yallahs  R.  kaldes  Port  Royal  Mountain, 
hvor  Flamstead  House  ligger  paa  3S00',  den  midterste  Deel 
(10)  Yallah  Hill  (2700')  og  den  østligste  (11)  Mt.  Charles 
(3000'),  som  begrændser  den  Dal  imod  Syd,  gjennem 
hvilken  Plantain  Garden  R.  flyder. 

I  hele  den  vestlige  |  Deel  af  Øen  — med  Undtagelse  afTrap- 
bjergene  i  St.  Johns  (40),  der  træde  frem  som  enØ  i  denomgi- 
vendeKalkformation,  oghvor  skarpe  Bjergkamme  krydse  hver- 
andre i  forskjellige  Retninger,  medens  Dalene  pludselig  blive 

dybe  strax  ved  deres  Begyndelse,  —  have  Bjergene  en  ganske 
anden  Charakteer.  Her  gaaer  vel  ogsaa  nærmest  Nordsiden  en 
Hovedkjæde,  men  ved  flere  parallele  Bikjæder  og  de  samme 
krydsende  Tverkjæder  dannes  kjedelformige  Dalbækkener, 
som,  da  de  til  alle  Sider  ere  omsluttede  af  Bjerge,  tildeels 
have  deres  eget  Flodsystem,  og  i  tidligere  Tid  alle  vilde 
have  indesluttet  Søer  *) ,  hvis  ikke  Vandet  her  paa  Grund 
af  disse  Bjerges  eiendommelige  geognostiske  Beskaffenhed 
havde  fundet  et  underjordisk  Afløb.  Den  østligste  og  til- 
lige den  største  af  disse  Høidale  er  St.  Thomas  in  the 
Vale  (12),  der  mod  Nord  er  begrændset  af  Mt.  Diabolo, 
mod  Øst  og  Vest  af  to  fra  samme  udgaaende  Tverkjæder 
og  mod  Syd  af  en  med  Hovedkjæden  parallelt  løbende  Bi- 
kjæde,  Lemans  Mt.  (6).  Venlige  Sukkermarker  indtage 
nu  denne  frugtbare  flade  Dal,  som  tidligere  dannede  Bun- 
den i  en  Sø,  der  endnu  vilde  opfylde  den,  hvis  ikke  Van- 
det havde  fundet  Afløb  gjennem  det  snævre  Pas,  hvor  Rio 
Cobre  har  banet  sig  Vei.  Et  ganske  lignende  Bækken  er 
den  yndige  Dal,  som  bærer  Navnet  Luidas  Vale  (13),  hvor 
den  vilde  Natur  af  de  omgivende  mørke  skovklædte  Bjerge 
staaer  i  en  smuk  Modsætning  til  den  venlige  Charakteer 
af  Dalen,  hvor  smukke  Vaaningshuse  og  smaa  Negerbyer 
omsluttes  af  lysegrønne  Sukkermarker.  Denne  Dal  er  saa 
fuldstændig    indesluttet,    at  Vandet    kun    kan    finde    Afløb 


*)  Saadanne  Høidale,  der  i  tidligere  Tid  have  indesluttet  Seer,  fore- 
komme i  alle  Bjerglande,  men  i  Reglen  har  Vandet  fundet  Afløb 
ved  senere  dannede  Spalter,  saaledes  at  den  forrige  Søbund  nu 
fremtræder  som  en  horizontal  Slette,  der  i  Midten  er  gjennem- 
st  rom  in  et  af  en  Flod.  Jeg  skal  ved  en  anden  Ledighed  soge  at 
vise,  at  denne  eiendommelige  Dalform  ikke  alene  er  meget  charak- 
teristisk  for  hele  Amerika,  men  at  den  har  en  langt  storre  Ud- 
bredning  over  hele  Jorden,  end  man  i  Almindelighed  antager. 

gjennem  underjordiske  Fordybninger.  Hele  den  vestlige 
Deel  af  Øen  indtages  af  saadanne  til  alle  Sider  mere  eller 
mindre  fuldstændigt  indesluttede  Dale,  af  hvilke  de  to 
ovennævnte  dog  ere  de  største*)-  De  hoieste  Punkter  i 
det  vestlige  Bjergsystem  ere:  Bull  Head  (3140')  som 
ligger  næsten  lige  i  Centrum  af  Gen  (7),  Dolphin  Head 
(3445')  i  Nærheden  af  Vestenden  (9),  dernæst  Lemans 
Mt  (22S0)  næsten  lige  nord  for  Spanish  Town  (6)  og 
Stony  Hill  (1300'),  hvor  Kasernerne  for  en  Deel  af  Ja- 
maicas Garnison  ligge. 

Med  Hensyn  til  Flodernes  og  Aaernes  Mængde  og 
Beskaffenhed  viser  der  sig  en  mærkelig  Forskjel  imellem 
de  to  Bjergsystemer.  I  den  ostlige  Deel  af  Øen,  hvor  de 
hoie  Bjerge  altid  ere  indhyllede  af  Skyer,  hvor  det  er  en 
stor  Sjeldenhed,  at  der  gaaer  en  Dag  hen,  uden  at  der 
falder  Hegn  i  de  høiere  Bjergregioner,  er  der  neppe  nogen 
Dal  eller  Bjergkløft,  som  ikke  gjennemstrømmes  af  Aaer. 
Ganske  anderledes  er  det  i  den  meget  større  vestlige  Deel, 


*)  De  vigtigste  af  disse  Dale  ere,  naar  man  gaaer  fra  Ost  mod  Vest, 
folgende:  den  di),  som  ligger  nord  for  den  Bjergkjæde,  der  ad- 
skiller St.  Thomas  in  the  Vale  fra  Luidas  Vale,  og  vestfor  Luidas  Vale 
den  Dal,  som  omslutter  Cave  River  (15j,  syd  for  samme  en  lille 
Dal,  hvori  Grofts  River  (14).  Den  store  Dal,  som  ligger  mel- 
lem Bull  Head  (7)  og  Mocho  Mt.  (8),  og  som  gjennemstrommes  af 
Rio  Minho,  og  ligeledes  den  maleriske  Dal,  Mile  GuIIy  (33),  der 
mod  Sydvest  begrændses  af  Figuereros  Mt.  C34),  ere  mindre  fuld- 
stændig indesluttede;  derimod  er  det  lille  Bækken  (16),  hvori 
Plantagen  Whitney  ligger,  heelt  omringet  af  Bjerge,  saa  at  Milk 
River,  der  har  sit  Udspring  her,  kun  kan  finde  Afløb  gjennem 
underjordiske  Fordybninger.  Det  samme  gjelder  om  de  Dalbække- 
ner, som  omslutte  folgende  Aaer:  Pot  Gully  (17),  One  Eve  R. 
(42),  Hectors  og  Cocoa  R.  (3G),  Quashies  R.  (18),  Mouth  R.  (19), 
Roaring  R.  (37),  Sinks  (38;,  Springvale  (39),  Ches'er  R.  (22), 
Niagara  R.  (21),  Black  R.  (20),  Cut  Grås  Spots  (23),  Plantagen 
Content  (24)  og  en  lille  Dal  nord  for  Dolphin  Head  (25). 

hvor  Bjergene  sjeldent  hæve  sig  over  1000 — 2000',  hvor 
der  ofte  gaaer  halve  Aar  og  mere,  uden  at  der  falder  en 
Draabe  Regn;  her  finde  vi  en  paafaldende  Mangel  paa 
rindende  Vand.  Dog  har  denne  Mangel  fornemmelig  sin 
Grand  i  Jordbundens  eiendommelige  Beskaffenhed,  idet  den  her 
fremherskende  Kalkformation  er  ligesom  undermineret  af 
underjordiske  Huler  og  Gange,  hvorigjennem  Floder  og  Aaer 
forsvinde  for  da  enten  atter  at  komme  tilsyne  efter  et  længere 
underjordisk  Løb,  hvilket  undertiden  gjentager  sig  flere  Gange, 
eller  at  tabe  sig  uden  senere  at  have  noget  synligt  Afløb, 
saa  at  Floderne  her  maaskee  i  det  Hele  have  et  større 
underjordisk  end  overjordisk  Løb.  Luidas  Vale  (13)  frem- 
byder flere  Exempler  paa  dette  Forhold;  saaledes  ved  Worthy 
Park  hvor  Aaen,  som  tjener  til  at  drive  en  Vandmølle, 
pludselig  forsvinder  i  en  underjordisk  Hule,  og  øst  for 
Plantagen  Thatford , .  hvor  Floden  løber  under  den  høie 
Bjergkjæde,  som  adskiller  Luidas  Vale  fra  St.  Thomas  in 
the  Vale,  og  kommer  tilsyne  igjen  i  denne  sidste  Dal,  hvor 
den  under  Navn  af  Black  River  er  en  af  Hovedarmene  for 
Rio  Cobre.  Milk  River,  som  udspringer  i  den  Dal,  hvor 
Plantagen  Whitney  til  alle  Sider  er  omringet  af  Bjerge  (16), 
forsvinder  ligeledes  under  et  Bjerg  for  at  komme  tilsyne 
paa  den  anden  Side  af  samme.  Ved  Plantagen  Mount 
Olive  i  St.  Thomas  in  the  Vale  seer  man  paa  to  Steder 
Exempler  paa,  hvor  let  den  porøse  Kalksteen  udhules  ved 
Aaernes  Løb.  En  lille  Aa  løber  her  i  en  dyb  Kløft,  som 
er  spærret  ved  en  Klippemasse,  der  ganske  vilde  opdæmme 
Vandet  og  derved  danne  en  Sø,  da  lodrette  Klippevægge 
hæve  sig  høit  iveiret  til  begge  Sider,  hvis  Aaen  ikke  havde 
udhulet  sig  et  Gjennemløb  ved  Grunden  af  den  spærrende 
klippe,  som  saaledes  danner  en  naturlig  Bro,  over  hvilken 

der  er  anlagt  en  Kjorevei.  Det  samme  sees  af  denMaade, 
hvorpaa  man  har  skaffet  sig  Vand  til  at  drive  en  Vand- 
mølle. En  lille  Aa  løber  paa  den  modsatte  Side  af  den 
Kalkbakke,  ved  hvilken  Værket  ligger.  Forat  faae  Vand 
har  man  kun  behøvet  at  dæmme  Aaen  op,  og  den  har  da 
banet  sig  Vei  gjennem  Klippen  og  kommer  tilsyne  paa 
den  anden  Side  af  samme  gjennem  et  Hul,  hvorfra  Van- 
det ledes  hen  til  Vandmøllen.  Paa  flere  Steder  benyttes 
disse  underjordiske  Vandbeholdninger  som  naturlige  Cister- 
ner ganske  paa  samme  Maade  som  i  Vueatan ,  hvorom 
Stephens  i  sin  Reise  har  meddeelt  mange  interessante 
Oplysninger.  Et  Blik  paa  Kortet  vil  vise  det  høist  Ejen- 
dommelige i  Flodernes  Løb  paa  denne  Deel  af  Øen,  idet 
de  fleste  meget  snart  forsvinde  uden  igjen  at  komme  til- 
syne. Dette  gjelder  saaledes  om  Gave  River  (15),  Hoe 
R.  (41)  RoaringR.  (37),  Quashies  R.  (18),  Mouth.  R.  (19), 
Cocoa  R.  (37),  Niagara  R.  (21)  Chester  R.  (22)  o.  fl.  a. 
Dog  findes  der  ogsaa  paa  denne  Deel  af  Øen,  nemlig  paa 
Sydsiden,  hvor  det  flade  Diluvialland  er  fremherskende, 
nogle  større  Floder;  saaledes  i  Nærheden  af  Vestenden 
R.  Cabaritta,  som  har  sine  Kilder  paa  Dolphin  Head  (9), 
Black  R.,  som  er  seilbar  for  fladbundede  Baade  og  Canoer 
i  en  Afstand  af  7  Mile  fra  Mundingen.  Begge  disse  Flo- 
der oversvømme  i  Regntiden  det  flade  Land  og  danne 
store  Moradser,  hvorfor  der  her  er  et  meget  usundt  Klima. 
Foruden  disse  er  der  paa  Sydsiden  endnu  at  mærke  R. 
Minho  eller  Dry  R.,  der  har  sine  Kilder  paa  Bull  Head 
(7),  løber  forst  i  sydostlig  Retning  gjennem  den  Dal,  som 
danner  den  storste  Deel  afClarendon  og  indesluttes  af  St.  Johns 
Trapbjerge  og  Mochobjergene  (S),  og  senere  lige  imod  Syd. 
R.Cobrehar  sit  Udspring  fra  St.  Thomas  in  the  Vale  og  mod- 

tager  en  Arm,  Black  R.,  der  kommer  fra  Lindas  Vale  og  løber 
mider  den  begge  Dalene  adskillende  Bjergkjæde,  forbi 
Spanish  Tovn  og  derpaa  gjennem  Liguaneas  Dilnvialslette, 
hvor  den  paa  nogle  Steder  danner  Sumpe.  Yallahs  R. 
og  Morant  R.  udspringe  paa  den  høie  Centralkjæde  og 
gjennemskjære  derpaa  Kystkjæden.  Den  første  af  disse 
frembyder,  hvor  den  optager  Green  R.,  et  lignende  Forhold 
som  Rhone  og  Arno  i  Nærheden  af  Genf,  hvor  det  klare 
blaa  Vand  af  den  første  og  det  mudrede  Gletschervand  af 
den  sidste  i  en  Strækning  løbe  ved  Siden  af  hinanden  uden 
at  blandes;  thi  medens  alle  de  Smaastene,  som  Green  R. 
fører  med  sig,  bestaae  af  Kalksteen  og  Skifere,  som  have 
en  blaalig  Farve,  have  derimod  alle  de,  som  findes  iYallah 
R.  en  rødlig  Farve  (af  den  røde  Sandsteen  og  Conglomerat). 
Paa  den  nordostlige  Side  hører  man  overalt  Flodernes 
Brusen  i  de  dybe  Dale,  og  talrige  Cascader  og  Vandfald 
bidrage  meget  til  at  forøge  den  romantiske  Skjønhed  i 
dette  vilde  Bjergland.  Ro  åring  River  deler  sig  paa  et 
Sted  i  mange  Arme,  der  danne  smaa  Cascader,  som  løbe 
imellem  Falmer,  Myrter  og  andre  Træer;  Vandet  er  nemlig 
her  saa  kalkholdigt,  at  Kalken  afsætter  sig  omkring  Rødderne 
og  de  nedfaldne  Grene  og  Blade  som  en  fast  Cement.  Her 
glider  Vandet  henover  som  et  tyndt  Lag  af  den  klareste 
Krystal,  og  idet  Solstraalerne  falde  ned  mellem  Træernes 
Grene  paa  den  skinnende  hurtigt  vexlende  Vandflade,  frem- 
bringes en  vidunderlig  Lysvirkning  og  en  Mangfoldighed  af 
Farver  i  de  smaa  Vandpartikler,  som  kastes  iveiret.  Kalk- 
incrustationerne  ere  paa  nogle  Steder  tykke  nok  til  at  bære 
en  Mand,  og  Vandet  i  de  smaa  Basins  er  saa  klart,  at  man 
uagtet  de  have  en  Dybde  af  6 — 7  Fod,  dog  tydeligt  kan 
see  den  mindste  Steen  paa  Bunden.  Det  største  Vandfald 
dannes  her  af  White  River  i  en  Afstand  af  3  Mile  fra  dens 

Kilder.  Den  styrter  sig  her  ned  over  en  300  Fod  hoi, 
næsten  lodret  Klippevæg  med  nmaadelig  Larm,  der  mærkes 
i  lang  Afstand  som  en  fjern  Torden.  Især  i  Regntiden 
frembyder  dette  Vandfald,  efter  det  store  Tilløb  af  Vand, 
et  meget  smukt  og  storartet  Skue.  Den  hele  Vandmasse 
opløser  sig ,  haar  den  med  Voldsomhed  styrter  mod  de  i 
regelmæssige  Afstande  fremstaaende  Afsatser,  til  en  Stribe  af 
Skum,  hvori  man  seer  alle  Regnbuens  Farver,  og  Larmen 
gjentoner  mellem  de  nærliggende  Fjelde;  den  mørkegrønne 
Skov,  som  med  den  skjønneste  Blanding  af  Træformer  be- 
klæder Klipperne  til  alle  Sider,  den  rene  azurblaa  Himmel 
foroven,  Fuglene,  som  i  hoi  Flugt  svæve  over  Toppen  af 
Bjergene,  den  rolige ,  blanke  Vandflade  som  udbreder  sig 
ved  Foden  af  Vandfaldet,  hvor  to  Palmetræer  (Kaal- 
palmer)  ere  saa  regelmæssig  stillede,  at  man  i  deres  lige 
graa  Stammer  troer  at  see  Steensøiler,  som  ere  opførte 
ved  Konst  —  Alt  dette  i  Forening  frembringer  et  blandet 
Billede  af  en  vild  og  fredelig  Natur. 

Vi  have  i  det  Foregaaende  seet,  at  Bjergene  i  den 
østlige  (c.  \)  Deel  af  Jamaica  have  en  ganske  anden  Cha- 
rakteer  end  i  den  vestlige  (c.  D  Deel  af  samme.  Et  Blik 
paa  Kortet*)  vil  vise,  at  denne  Forskjel  staaer  i  den  nøieste 
Forbindelse  med  de  geognostiske  Forhold;  thi  medens  den 
østlige  Deel  næsten  udelukkende  bestaaer  af  Graavakke, 
Rod  Sandsteen  og  porphyritiske  Bjergarter,  som  alle  ere 
ældre  Dannelser,  henhører  derimod  hele  den  vestlige  Deel 
til  en  Kalkdannelse,  som  først  er  hævet  op  over  Havet 
i  en  Tid,  der  gik  umiddelbart  forud  for  den  nuværende 
Periode**). 


*)  See  Forklaring  til  Kortet  p.  102. 
**)  On  the  Geology  of  Jamaica  by  De  la  lieche. 

Urbjerg  forekommer  aldeles  ikke  paa  Jamaica. 

Overgangsformationen  indtager  med  Undtagelse 
af  et  smalt  Parti  langs  med  Kysten  hele  den  nordostlige 
Deel  af  Øen  fra  Ora  Cabessa  til  Cunhacunha  (1)  og  be- 
staaer  fornemmelig  afGraavakke,  der  her  frembyder  alle 
Forskjelligheder  i  Structur,  som  ligge  imellem  fiinkornet 
Sandsteen  og  Conglomerat*),  medens  Overgangskalken 
ogGraavakke-Skiferen  kun  forekomme  i  underordnede 
Lag**).  Den  sydlige  Skraaning  af  den  samme  Bjergkjæde, 
hvor  Graavakke  er  fremherskende  paa  Nordsiden,  bestaaer 
af  rød  Sandsteen,  Sandsteen-Gonglomerat,  Por- 
phyr  -  Gonglomerat  og  Traparter.  Underordnede 
Steenkullag  forekomme  ved  Botanical  Garden  nord  for  King- 
ton og  ved  Fort  Antonio.  Da  Forsteninger  —  den 
Skrift,  som  lærer  os  Jordlagenes  Historie  —  her  ganske 
mangle ,  har  det  ikke  endnu  været  muligt  at  bestemme 
med  Noiagtighed,  til  hvilken  geologisk  Tidsalder  disse 
sidste  Lag  henhøre.  Maaskee  de  tildeels  udgjøre  de  yngste 
Led  af  Overgangsformationen,  medens  andre  Dele  heraf 
nærmest  synes  at  svare  til  den  røde  Stansteen-  og  Steenkul- 
formationen.  Gjennem  alle  disse  Lag  forekomme  Trap- 
arter:    S  y  e  n  i  t ,    G  r  ø  n  s  t  e  e  n    og    L  e  e  r  -  P  o  r  p  h  y  r  ***) 


*)  Graavakke-Conglomerat  i  vexlende  Lag  med  Graavakke-Skifer  fore- 
kommer paa  det  hoieste  Punkt  af  Cunhacunha,  og  som  en  fiin- 
kornet tæt  Sandsleen  optræder  Graavakken  ved  Plantagen  Albion  i 
Nærheden  af  Port  Maria. 

**)  Overgangskalk  ved  Buff  Bay  River,  paa  Sydsiden  af  Blue-Montain- 
kjæden  fra  Yallahs  River  til  Nærheden  af  Bath  og  paa  Sydsiden  af 
Coldridge  i  en  Hoide  af  4^00'  og  herfra  til  Toppen  i  Forbindelse 
med  Syenit;  Graavakke-Skifer  mest  paa  Nordsiden  i  Omegnen  af 
Port  Maria. 

•:*)  Disse  tre  Bjergarter  gaae   her   paa   mange  Steder  over  i  hverandre 
og  danne  en  Mængde  Varieteter  af  Trap. 

som  Gjennembrudsmasser.  Trap  indtager  desuden  hele 
den  lavere  Deel  af  Blue-Montainkjædens  Sydside  og  danner 
saaledes  de  steile  Fjeldaase,  som  mod  Nordost  begrændse 
den  horizontale  Alluvialslette ,  hvorpaa  Kingston  ligger. 
Ligeledes  fremtræder  Trap  som  et  isoleret  Bjergpartie  i  den 
tertiære  Kalksteendannelse,  indtagende  St.  Johns  og  en 
Deel  af  Clarendon.  Den  danner  her  steile  skarpe  Bjerg- 
kamme, som  i  Bull-Head  hæve  sig  til  en  Høide  af  3140'. 
Den  største  Deel  af  Jamaica  indtages  af  en  tertiær 
Kalksteen-Dannelse ,  hvis  Hovedmasse  bestaaer  af  en  com- 
pact  hvid  Kalksteen,  og  hvori  Mergel  og  Sandsteen  fremtræde 
i  underordnede  Lag.  Denne  Dannelse,  der  er  meget  cha- 
rakteristisk  for  alle  de  vestindiske  Øer,  synes  paa  nogle 
Steder  at  have  en  Mægtighed  af  2 — 3000',  og  ifølge  de 
talrige  Forsteninger*),  som  her  forekomme,  maa  man  an- 
tage, at  den  henhører  til  den  ældste  tertiære  Tid  (den 
eocene  Periode),  og  at  den  er  samtidig  med  Pariser-  og 
Londonner-Bækkenet.  Yi  have  i  det  Foregaaende  seet,  at 
denne  Formation  udmærker  sig  ved  sine  kjedelformede, 
af  Bjerge  til  alle  Sider  omsluttede  Dale  og  ved  utallige 
underjordiske  Huler  (heraf  Benævnelsen  Honey-comb  rock), 
hvorved  denne  Deel  af  Jamaica  er  ligesom  undermineret, 
hvilke  Forhold  begge  have  en  væsentlig  Indflydelse  paa 
Flodernes  Løb;  jeg  skal  her  endnu  meddele  en  kort  Be- 
skrivelse af  to  af  disse  underjordiske  Grotter,  som  ved 
deres  Størrelse  og  Rigdom  paa  Drypsteendannelser  især 
have  tiltrukket  sig  Opmærksomhed  og  regnes  blandt  denne 


*)  Af  Slægterne:  jNautilus,  Nummulites,  Serpula,  Conus,  Buccinum, 
Pleurotoma,  Cerithium,  Turbo,  Natica,  Mya,  Astarte,  Cardila,  Arca, 
Pecten,  Astræa,  Anomia,  Terebratula,  Spatangus,  Cidaris  o.  fl.  a. 
Af  disse  fortjener  især  at  udhæves  en  gigantisk  Cerithium,  6" 
lang. 

Øes  største  Naturundere.  Den  ene  ligger  ved  Plantagen 
Swansea  i  Luidas  Vale.  Indgangen  til  denne  Grotte  er 
meget  malerisk  og  næsten  skjult  ved  en  yppig  Plantevæxt. 
Den  første  Deel,  der  med  en  vexlende  Høide  har  en  Længde 
af  76  Skridt  og  er  fuld  af  store  Stalactitsøiler ,  ender  med 
en  aaben  Plads,  som  af  Negrene  benyttes  til  Plantning, 
og  som  synes  at  være  opstaaet  ved  at  Loftet  her  er  styrtet 
ned.  Man  kommer  derpaa  til  et  Kammer,  ligeledes  heelt 
bedækket  med  Stalactiter  og  Stalagmiter,  som  med  sine 
Bugtninger  har  en  Længde  af  omtrent  89  Skridt;  en  lav- 
Gang  fører  herfra  til  et  lignende  Kammer,  men  som  kun 
er  34  Skridt  langt.  Fra  dette  maa  man  krybe  paa  Hænder 
og  Knæ  for  at  komme  til  et  høit  Kammer  54  Skridt  langt, 
hvor  Loftet  er  tæt  besat  med  Flaggermuus.  Derpaa 
følger  et  mindre  (21  Skridt),  ved  Enden  af  hvilket  Loftet 
er  faldet  sammen  i  en  Længde  af  60  Skridt.  Efter  endnu 
at  have  gjennemgaaet  to  Kamre  adskilte  fra  hinanden  ved 
en  lav  Gang,  er  man  ikke  istand  til  at  trænge  længere 
frem.  1  Nærheden  af  denne  Grotte ,  som  bestaaer  af  8 
Kamre,  der  i  Forbindelse  med  de  dem  adskillende  Gange 
have  tilsammen  en  Længde  af  henved  400  Skridt,  ligger 
en  anden  noget  dybere,  som  altid  indeholder  fortrinligt 
klart  og  køligt  Vand  (efter  Aarstiden  i  forskjellig  Mængde), 
og  som  derfor  af  Beboerne  i  Omegnen  benyttes  som  en 
naturlig  Cisterne ,  ganske  paa  samme  Maade  som  de  be- 
rømte Grotter  i  Yucatan.  Undertiden,  naar  der  er  falden 
stærk  Hegn  i  visse  Dele  af  Omegnen,  med  hvilke  denne 
Grotte  maa  staae  i  Forbindelse,  styrter  Vandet  ud  af  samme 
med  stor  Larm,  men  forsvinder  snart  gjennem  de  mange 
Huller  i  Kalkstenen  (sink-  holes).  Den  anden  Grotte,  Port- 
land Cave,  ligger  paa  Nordsiden  af  Portland  Uidge  (43),  der 
i  Distriktet  Vere  svdvest  for  Kingston  træder  frem  som  et 

isoleret  Kalkbjerg  i  Alluvialsletten  og  danner  en  Landtunge. 
Denne  Grotte  bestaaer  af  fire  Kamre,  af  hvilke  kun  eet 
er  meget  stort  og  hoit  og  prydet  med  de  skjonneste  Sta- 
lactitsoiler. 

Disse  Grotter  blive  ofte  besøgte,  som  man  seer  af  de 
talrige  Navne  skrevne  med  Kul  paa  Væggene.  Man  bliver 
da  ledsaget  af  Negere  ,  som  bære  brændende  Fakler. 
Stalactitsoilerne  ,  der  ofte  frembyde  de  meest  phanta- 
stiske  Former  og  i  Faklernes  Skin  glimre  som  Krystal  og 
Sølv,  de  nøgne  Negeres  mørke  Skikkelser,  Flaggermusene, 
som  opskræmmede  fra  deres  mørke  Hvilesteder  lydløse 
svæve  omkring,  frembringe  i  Forening  et  høist  eiendomme- 
ligt  Indtryk,  og  man  troer  sig  hensat  i  en  underjordisk  Fee- 
verden. 

Til  det  yngste  (pliocene)  Afsnit  af  den  tertiære  Pe- 
riode eller  den  saakaldte  Dil  uvialdannelse,  ved  Slut- 
ningen af  hvilken  den  sidste  store  Jordomvæltning  fandt 
Sted,  hvorved  Landene  antoge  den  Form,  som  de  nu  have, 
henhorer  det  Lavland,  som  strækker  sig  langs  med  den 
største  Deel  af  Svdkvsten,  men  som  især  fremtræder  i 
4 — 5  større  sondrede  Partier,  af  hvilke  det  østligste  er  Li- 
guanea-Sletten  nord  for  Kingston,  ligeledes  i  det  Indre  en 
stor  Deel  af  Luidas  Vale  og  St.  Thomas  in  the  Vale  og 
paa  Nordsiden  et  lille  Parti  mellem  Buff  Bay  og  Agua  Alta. 
Det  er  aldeles  fladt  Land,  bestaaende  af  Leer,  Sand,  Gruus 
og  Rullestene ,  som  hidrøre  fra  de  nærliggende  Bjerge  og 
derfor  især  bestaae  af  Porphyr,  Syenit  og  Grønsteen,  me- 
dens Kalksteen  er  sjelden,  da  den  ikke  har  kunnet  mod- 
staae  de  mekaniske  Virkninger,  som  disse  Masser  have 
været  underkastede.  De  Gjennemsnit,  som  her  overalt 
blottes  ved  Flodernes  Løb  gjennem  de  løse  Lag,  have  paa 

nogle  Steder  en  anselig  Høide,  saaledes  ved  Hope  River 
i  Nærheden  af  Hope  Tawern  2—300  Fod. 

Denne  Dannelse  svarer  ganske  til  Dilirvialdannelserne 
paa  Østsiden  af  Nord-  og  Sydamerika  (den  saakaldte  at- 
lantiske Slette  øst  for  Alleghany-Bjergene,  den  patagoniske 
Slette  og  Plataflodens  Pampas),  og  ligesom  det  ved  Darwins 
og  Lyells  Undersøgelser  er  bevist,  at  disse  engang  have 
indtaget  en  meget  større  Landmasse  og  strakt  sig  meget 
længere  mod  Øst,  saaledes  er  det  ogsaa  sandsynligt,  at 
dette  yngste  Led  af  den  tertiære  Dannelse  i  en  tidligere 
Tid  har  havt  en  meget  større  Udbredning  paa  Jamaica  og 
de  andre  Antiller.  Humboldt  har  allerede  for  længe  siden 
vist,  at  der  er  Meget  som  taler  for  at  antage,  at  Antillerne 
have  været  forenede  og  dannet  en  eller  flere  større  Øer.  Den 
Catastrophe,  som  adskilte  Øerne  fra  hverandre,  har  rimeligviis 
ogsaa  bragt  en  Deel  af  Diluviallandet  under  Havets  Niveau. 

Medens  Diluvialdannelsen  paa  Jamaica  i  alle  andre 
Forhold  stemmer  saa  nøie  overeens  med  de  tilsvarende 
Dannelser  paa  Amerikas  Fastland,  at  man  ikke  kan  tvivle 
om,  at  den  er  samtidig  med  disse,  saa  er  den  meget 
forskjellig  ved  sin  luldkomne  Mangel  paa  Levninger  af 
de  talrige  Pattedyr,  som  ere  saa  charakteristiske  for  hin 
Tids  Fauna.  Dette  kunde  synes  saa  meget  mere  paa- 
faldende  ,  da  der  netop  paa  Jamaica  findes  saa  mange 
af  de  store  Drypsteens-Grotter,  der  ere  saa  gunstige  for 
Øpbevaringen  af  disse  Dyrelevninger,  at  de  paa  mange  Ste- 
der (i  Europa,  Sydamerika,  Ny-Holland)  betegnes  som 
Knoglehuler;  men  naar  vi  betænke,  at  der  i  den  yngre 
tertiære  Periode  herskede  de  samme  Love  for  Pattedvrenes 
Fordeling  som  i  den  nuværende  Tid  —  hvilket  især  er 
godtgjort  ved  Dr.  Lunds  Undersøgelser  over  Brasiliens 
Knogle  huler  —  og  at  Antillerne  ogsaa  for  Tiden  saa  godt 

som  ganske  mangle  oprindelige  Pattedyr,  saa  kan  det  ikke 
undre  os  at  gjenfmde  denne  Mangel  i  den  dilnviale  Tid, 
ja  vi  see  endog  heri  en  Bestyrkelse  af  nysnævnte  Lov. 

De  alluviale  Dannelser,  hvorunder  man  ind- 
befatter  alle  de  Forandringer,  som  tilhore  den  nuværende 
Jordperiode,  fremtræde  fornemmelig  paa  den  Hade  Sydkyst. 
Medens  Floderne  gjøre  dybe  Indsnit  i  de  løse  Masser,  som 
ere  afsatte  i  den  tertiære  Tid,  og  fore  disse  ud  i  Havet, 
bliver  Landet  paa  mange  Steder  forøget  ved  Havstokdannelser, 
ved  Banker  af  Sand,  Grus  og  Stene,  som  opkastes  ved 
Bølgeslaget,  især  ved  stærke  sydostlige  Storme.  Den  to 
Mile  lange  smalle  Landtunge ,  paa  Enden  af  hvilken  Port 
Royal  ligger,  er  en  saadan  Havstokdannelse.  Den  bestaaer 
af  Sand  og  ligger  kun  faa  Fod  over  Havfladen.  Den  lange 
smalle  Bugt,  som  herved  dannes,  har  i  sin  østlige  Deel 
mere  Charakteren  af  en  Lagun,  ""og  de  flade  Kyster  ere 
her  overgroede  med  Rodtræet,  medens  den  vestlige  Deel 
danner  en  af  de  fortrinligste  Havne  i  Vestindien.  Som 
oftest  afskjærer  Havstokken  næsten  al  Forbindelse  med 
Havet,  saaledes  at  der  kun  er  en  ganske  smal  Aabning. 
Der  dannes  da  en  Lagun,  som  indeholder  brakt  Vand  og 
er  omkredset  med  et  Bælte  af  Rodtræer ;  saaledes 
Moats  Lagoon  paa  den  østligste  Deel  af  Øen  ved  Morant 
Point,  den  store  Lagun  vest  for  Milk  River  (2S)  o.  fl.  a. 
Er  Afspærringen  endnu  fuldstændigere,  saa  at  Havet  kun 
til  enkelte  Tider  skyller  over  Havstokken,  og  finder  der 
tillige  lidt  Tilløb  af  ferskt  Vand  Sted,  da  opstaae  de 
saakaldte  ,, Saltponds",  Saltsumpe,  hvor  Vandet  i  den 
tørre  Aarstid  for  en  stor  Deel  fordamper,  og  der  afsætter 
sig  en  Saltskorpe,  som  undertiden  indsamles  til  Forbrug. 
Saadanne    ,, Saltponds"  findes  paa  begge  Sider  af  Yallahs 

River  (26,  27)  og  vest  for  Black  River  (29).  Opkastes 
Banker  foran  de  med  Rodtræer  overgroede  lave  Flod- 
mundinger, da  forøges  herved  disse  Træers  dyndsamlende 
Virksomhed,  og  der  opstaaer  store  Moradser,  berygtede 
ved  deres  dræbende  Klima;  saaledes  især  ved  Black  River 
(30)  og  Carabitta  River  (31). 

•  Vi  have  i  det  Foregaaende  seet,  at  Jamaica  maa  an- 
tages at  hvile  paa  en  vulkansk  Spalte,  som  strækker  sig 
under  Portorico,  den  sydlige  Deel  af  St.  Domingo  og  Ja- 
maica og  danner  en  underjordisk  Forbindelse  mellem  An- 
tillerne og  den  centralamerikanske  Vulkankjæde.  Rigtig- 
heden af  denne  Betragtning  viser  sig  tydeligere  ved  de 
forskjellige  vulkanske  Fremtoninger  paa  Jamaica  end  ved 
nogen  af  de  andre  større  Øer,  da  den  underjordiske  Ild 
her  til  forskjellige  Tider  har  vist  en  saadan  Virksomhed, 
at  man  deri  maa  see  lig"esom  Forsøg  paa  at  frembringe  en 
permanent  Forbindelse  mellem  Jordens  Indre  og  Atmo- 
sphæren  eller  at  danne  en  Vulkan.  Black  Hill,  et  lille  kegle- 
formet Bjerg  paa  Nordsiden  i  Nærheden  af  Buff  Bay,  skal 
saaledes  ifølge  De  la  Beche  bestaae  af  en  lavaagtig  Bjerg- 
masse, som  især  ved  Toppen  gaaer  over  i  en  Bjergart, 
der  staaer  mellem  Obsidian  og  Pimpsteen;  og  denne  be- 
rømte Geolog,  som  i  1825  besøgte  Jamaica,  seer  i  dette 
Bjerg  en  udslukt  Vulkan.  Ogsaa  i  den  nuværende  Tid  give 
de  vulkanske  Kræfter  deres  Tilstedeværelse  i  en  større 
Dybde  tilkjende  paa  forskjellige  Maader.  Det  er  en  al- 
mindelig Erfaring  i  hele  den  vestlige  Deel  af  Amerikas 
Fastland,  som  indtages  af  Cordillerens  Vulkanrækker,  at 
Jordskorpen,  kort  efter  at  Regntiden  er  begyndt,  viser  sin 
Reaction  mod  de  indre  spændende  Dampe  ved  ganske 
svage  Zittringer,  som  saaledes  regelmæssig  indtræffe  hvert 
\;ir  omtrent  paa  samme  Tid.     Ganske  det  samme  Forhold 

gjenfinde  vi  paa  Jamaica,  og  der  gaaer  sjeldent  noget  Aar 
hen,  uden  at  man  jo  har  Leilighed  til  at  iagttage  denne 
mærkelige  Forbindelse  mellem  Jordens  Indre  og  Atmo- 
sphæren.  Men  foruden  disse  periodiske  svage  Bevægelser 
af  Jordskorpen  har  denne  0  ogsaa  ofte  været  hjemsøgt  af 
meget  voldsomme  Jordrystelser,  som  ofte  have  foraarsaget 
store  Ødelæggelser,  saaledes  især  i  Aarene  1688,  1692, 
1750,  1780,  1812.  Af  disse  overgik  det  i  1692  alle  de 
andre  langt  i  Voldsomhed.  Efter  at  det  i  flere  Dage  havde 
været  et  ualmindeligt  stille  og  varmt  Veir  —  hvilket  her 
paastaaes  altid  at  gaae  forud  for  heftige  Jordrystelser  — 
mærkede  man  den  7de  Juni  mellem  Kl.  11  — 12  først  to 
meget  svage  Rystelser,  som  vare  ledsagede  af  en  eien- 
dommelig  underjordisk  Rumlen*),  hvorpaa  der  ganske 
kort  efter  fulgte  et  meget  stærkt  Stød,  og  Jorden  syntes 
at  være  i  bølgeformig  Bevægelse  over  hele  Øen.  I  samme 
Øieblik  trak  Havet  sig  tilbage  fra  Kysten ;  man  saae,  saa 
langt  Øiet  kunde  række,  den  nøgne  Havbund,  og  f  af  Port 
Royal,  hvis  Beliggenhed  paa  Enden  af  en  flad  Landtunge 
forud  er  omtalt,  og  som  p^a  den  Tid  var  den  anseligste 
By  i  Vestindien,  hvor  Flibustierne  havde  samlet  de  Skatte, 
som  de  havde  erhvervet  sig  ved  Røvertog  mod  de  spanske 
Colonier ,  sank  pludselig  20 — 40  Fod  under  Havet. 
Dette,  som  var  veget  tilbage,  rullede  nu  i  en  umaadelig 
Bølge  hen  over  Kysten  og  den  tilbageblevne  Deel  af  Byen, 


*3  Den  underjordiske  Torden,  som  ledsager  Jordskjælv,  og  som  altid 
fremkalder  en  af  de  uhyggeligste  Fornemmelser,  man  kan  tænke 
sig,  har  jeg  selv  oftere  havt  Leilighed  til  at  here  i  Centralmerika. 
Den  har  altid  noget  Ejendommeligt,  som  er  vanskeligt  at  beskrive, 
men  kan  dog  som  oftest  sammenlignes  med  den  Lyd,  som  frem- 
bringes, naar  man  sætter  Tungen  mod  den  øverste  Deel  af  Mun- 
den og  udtaler  bur'rrrrrr  i  en  himl  Tone. 

hvorved  de  talrige  Skibe,  som  laae  i  Havnen,  bleve  løsrevne, 
knuste  ved  at  støde  mod  hverandre  og  kastede  paa  Land.  De  Faa, 
som  overlevede  denne  frygtelige  Catastrophe,  vare  nu  Vid- 
ner til  en  af  de  rædsomste  Ødelæggelser,  som  nogensinde 
har  fundet  Sted.  Hvor  prægtige  Vaaningshuse  og  store 
Oplagssteder  for  Handelsvarer  havde  staaet,  saae  man  nu 
kun  Skorstene  og  Skibsmaster  af  sunkne  Huse  og  Skibe 
og  herimellem  Dynger  af  Lig  eller  Døende,  som  opfyldte 
Luften  med  deres  Jammerskrig.  I  den  Deel,  som  &ke 
var  bleven  bedækket  af  Havet,  havde  Jorden  paa  mange 
Steder  aabnet  sig  og  opslugt  Huse  og  Mennesker.  Her 
saaes  Arme  og  Been  "rage  frem  af  Sandet,  hist  Mennesker 
begravne  til  Midten  eller  til  Halsen,  halvdøde  eller  endnu 
anraabende  om  Hjælp.  Der  levede  endnu  mange  Aar  efter 
denne  Begivenhed  i  Kingston  en  Mand,  som  først  var 
bleven  slugt  af  Jorden,  derpaa  kastet  hoit  op  i  Luften, 
og  efter  at  være  falden  ned  i  Havet,  blev  reddet  paa  et  Skib. 
Denne  Sænkning  af  Port  Royal  maa  have  været  meget 
eensformig,  thi  mange  Aar  efter  kunde  man  see  Huse  og 
Skibe  paa  Havets  Bund  og  endnu  i  1846,  da  jeg  besøgte 
Jamaica,  kunde  man  i  stille  Veir  skimte  enkelte  Ruiner. 
Men  det  var  ikke  blot  ved  Port  Royal,  at  dette  Jordskjælv 
havde  saa  ødelæggende  Virkninger,  men  Jorden  blev  over 
hele  Øen  paa  een  Gang  sat  i  saa  voldsom  Bevægelse,  at 
ikke  et  Huns  blev  ubeskadiget;  ,,det  var,  som  et  Øien- 
vidne  udtrykker  sig,  som  om  de  underjordiske  Magter  vilde 
bringe  Øen  tilbage  i  sin  oprindelige  chaotiske  Tilstand  eller 
idetmindste  give  den  en  heel  ny  Skikkelse."  Paa  nogle 
Steder  bleve  Bjergene  spaltede ,  saa  at  der  af  eet  Bjerg 
opstod  to  eller  tre,  adskilte  fra  hinanden  ved  dybe  Dale ; 
paa  andre  Steder  bleve  Bjergene  forenede,  idet  Dalene  ud- 
fyldtes ved    de   nedstyrtede  Masser,    som    begravede    hele 

Plantager  med  Mennesker  og  Dyr,  hvorved  Floderne  ofte 
standsedes  i  deres  Løb,  saa  at  de  maatte  bane  sig  en  ny 
Vei.  Ved  Port  Morant  sank  et  Bjerg,  og  i  dets  Sted 
dannede  der  sig  en  Sø,  og  hele  Bjergskraaninger  med  der- 
paa  liggende  Plantager  bleve  i  den  Grad  forrykkede,  at 
Folk  ofte  havde  Vanskelighed  ved  at  gjenkjende  deres 
Eiendomme.  Den  underjordiske  Torden  og  den  ødelæggende 
Kraft  syntes  at  have  sit  Sæde  under  den  høieste  Bjerg- 
kjæde,  og  her  vare  Forstyrrelserne  ogsaa  meget  større  end 
noget  andet  Sted.  Dette  er  endnu  den  Dag  idag  meget 
iøinefaldende  ved  de  høieste  Toppe  i  Blue  Mountain  Kjæ- 
den,  som  ere  meget  vanskelige  at  bestige,  da  de  be- 
staae  af  sammenhobede  Klippeblokke,  der  ligge  i  en  cha- 
otisk  Uorden,  som  om  den  hele  Bjergmasse  ved  en  vold- 
som Rystelse  var  bleven  løsnet  i  sin  Forbindelse.  Store 
Partier  af  disse  Bjerge ,  som  tidligere  havde  været  be- 
dækkede med  den  frodigste  Skov,  stode  i  lang  Tid  nøgne, 
og  Træerne  af  de  tilintetgjorte  Skove  opfyldte  Floderne  og 
førtes  i  umaadelige  Masser  ud  i  Havet.  Det  varede  længe, 
inden  de  vulkanske  Kræfter  kunde  komme  til  Ro,  og  endnu 
i  to  Maaneder  vedbleve  svage  Jordrystelser,  undertiden 
2 — 3  i  Timen,  at  sætte  Befolkningen,  som  desuden  i  denne 
Tid  decimeredes  ved  pestagtige  Sygdomme  —  saadanne 
Ødelæggelsers  stadige  Ledsagere  —  i  Skræk  og  Ængstelse. 
Til  de  vulkanske  Fremtoninger  maae  ogsaa  henregnes 
flere  varme  svovlholdige  Kilder.  Af  disse  bliver  især  den 
ved  Bath  i  Nærheden  af  Østenden  i  Districtet  St.  Thomas 
meget  besøgt  paa  Grund  af  dens  helbredende  Virkninger. 
Det  svovlholdige  Vand  strømmer  her  ud  gjennem  mange 
smaa  Aabninger  fra  en  klippefuld  Kløft  og  har  ved  sit 
Udspring    en  Temperatur    af  53°   C.     En    lignende   Kilde 

kommer  frem  ved  Foden  af  Round  Hill  omtrent  midt  paa 
Sydsiden.  

Af  Jamaicas  Beliggenhed,  kun  18  Grader  fjernet  fra 
Æqvator  og  paa  alle  Sider  omgiven  af  Havet,  vil  man 
kunne  slutte  sig  til,  at  her  maa  herske  et  tropisk  Øklima 
ligesom  paa  de  øvrige  Antiller;  men  Bjergenes  betydelige 
Høide  bevirker,  at  her  findes  en  langt  større  Afvexling  i 
Klima  end  paa  de  mindre  Øer,  og  Jamaica  har  et  stort 
Fortrin  for  disse  derved,  at  Tørken  her  virker  mindre  for- 
dærveligt, idet  Floderne  bestandig  forsyne  de  lavere  Egne 
med  Vand,  og  Heden  er  mindre  trykkende,  da  den  om 
Natten  herskende  Landvind  bringer  den  kølige  Luft  fra 
Bjergene.  Da  Jamaica  ligger  i  Nordostpassatens  Bælte, 
saa  har  ikke  blot  Bjergenes  Høide,  men  ogsaa  deres  Ret- 
ning en  betydelig  Indflydelse  i  klimatisk  Henseende,  idet 
den  nordostlige  Skraaning  af  Bjergene  standser  de  regn- 
bringende Skyer,  saa  at  Sydsiden  derved  faaer  et  meget 
torrere  Klima. 

Vi  skulle  først  betragte  Klimaet  saaledes  som  det 
viser  sig  i  Lavlandet  paa  den  sydlige  og  vestlige  Deel  af 
Øen.  Varmen  er  her  næsten  uforandret  den  samme  saa 
vel  i  alle  Døgnets  Timer  som  gjennem  alle  Aarets  Maa- 
neder,  saa  at  der  kun  er  et  Par  Graders  Forskjel  i  Middel- 
temperaturen af  den  koldeste  og  varmeste  Maaned  og  af  den 
koldeste  (Kl.  4  om  Morgenen)  og  varmeste  Tid  (Kl.  3 — 4  om 
Eftermiddagen)  af  Døgnet.  Den  aaiiige  Middeltemperatur  er 
20—21°  R.  (=  25—26°  C.).  Det  er  saaledes  her  ligesom 
i  alle  tropiske  Lande  ikke  Forskjelligheden  i  Temperatur, 
men  kun  Regnmængdens  Fordeling,  som  bestemmer  en 
Inddeling  i  forskjellige  Aarstider.     Medens  St.  Croix  og  de 

fleste  smaa  Antiller  kun  have  een  Regntid,  som  varer  fra 
Begyndelsen  af  Mai  til  Udgangen  af  November ,  har 
derimod  Jamaica  to  Regntider,  og  vi  faae  herved  en  Ind- 
deling af  Aaret,  som  nogenledes  svarer  til  vore  fire  Aars- 
tider.  Omtrent  midt  i  April  afbrydes  den  lange  tørre  Tid 
ved  Regnbyger,  som  regelmæssig  gjentage  sig  hver  Efter- 
middag og  ledsages  af  Torden  og  Lynild,  men  kun  vare 
1 — 2  Timer.  Træerne,  som  ved  den  6  Maaneder  lange 
Tørke  for  en  stor  Deel  have  mistet  deres  Blade  ligesom 
hos  os  om  Vinteren,  begynde  nu  at  vise  samme  Tegn  til 
fornyet  Livsvirksomhed  som  om  Foraaret  i  den  tempererte 
Zones  Lande;  nogle  blive  heelt  oversaaede  med  Blomster 
og  faae  først  senere  Blade ;  paa  andre  danne  de  nye  lyse- 
grønne Skud  en  smuk  Modsætning  til  det  gamle  mørke- 
grønne Bladdække.  Dette  er  den  saakaldte  lille  Regntid, 
som  varer  gjennem  den  største  Deel  af  Mai  og  kan  sam- 
menlignes med  vort  Foraar.  Til  Sommeren  svarer  Maa- 
nederne  Juni,  Juli  og  den  halve  August,  der  er  den  be- 
hageligste Aarstid,  da  Luften  om  Dagen  forfriskes  ved  den 
indtrædende  Søbrise  og  om  Natten  ved  Landvinden,  som 
bringer  den  kølige  Luft  fra  Bjergene.  Der  falder  nu  ingen 
Regn;  kun  lette  Skyer  føres  hen  over  den  morkeblaa 
Himmel.  Da  Luften  er  meget  klar  og  gjennemsigtig,  ere 
Maaneskinsnætterne  i  denne  Tid  overordentlig  skjonne,  og 
Stjernerne  skinne  med  en  Glands,  som  man  ikke  kjender 
i  Norden. 

Midt  i  August  begynder  Søbrisen  at  hore  op,  det 
bliver  meget  stille  Veir  og  Luften  meget  lummer  og  tryk- 
kende. Himmelen  overtrækkes  med  mørke  rødlige  Skyer, 
og  fra  Bjergene  gjenlyder  Tordenen.  Midt  i  October  be- 
gynder Regnen  at  styrte  ned  i -Strømme,  og  Regnbyger 
vedblive  at  være  hyppige  gjennem   hele  November.     Dette 


32 


er  den  egentlige  Regntid,  som  kan  sammenlignes  med 
vort  Efteraar,  og  som  ikke  blot  er  den  ubehageligste  Tid 
ved  den  trykkende  Hede  og  de  talrige  plagende  Insecter, 
men  ogsaa  den  usundeste.  Gul  Feber  og  andre  epide- 
miske Sygdomme  kræve  hvert  Aar  i  disse  Maaneder  tal- 
rige Offere  især  iblandt  de  nys  ankomne  Europæere.  Hertil 
kommer  endnu  en  anden  Plage,  da  det  er  i  denne  Tid 
(fra  25de  Juli  til  25de  October)  at  Orkanerne  rase. 

Disse  frygtelige  Hvirvelvinde  have  ofte  foraarsaget 
store  Ødelæggelser  paa  Jamaica;  dog  allermest  i  1780, 
da  Savannah  la  Mar,  en  vigtig  lille  Udskibningshavn  paa 
Sydsiden  i  Nærheden  af  Vestenden,  blev  aldeles  bortskyllet 
af  Havet,  og  da  den  største  Deel  af  Aarets  Høst  blev  til- 
intetgjort over  hele  Øen.  Flere  Tusind  Mennesker  omkom 
deels  ved  Orkanen,  deels  under  en  Epidemie ,  som  den 
havde  tilfølge. 

Fra  December  tilApril  er  den  tørre  Tid;  Him- 
len er  altid  klar,  og  der  falder  ikke  en  Draabe  Regn.  En 
saa  langvarig  Tørke  foraarsager  en  Standsning  i  Planternes 
Livsvirksomhed,  og  der  indtræder  en  Hvile  i  Væxten,  som 
kan  sammenlignes  med  den,  som  hos  os  om  Vinteren  be- 
virkes ved  en  lav  Temperatur. 

Saaledes  er  Fordelingen  af  Regntiden  i  Lavlandet  paa 
den  sydlige  og  vestlige  Deel  af  Jamaica;  men  i  den  senere 
Tid  er  Regnmængden  meget  aftaget,  saa  at  der  undertiden 
hengaaer  Aar,  i  hvilke  der  kun  falder  enkelte  Regnbyger. 
Det  var  saaledes  Tilfældet  med  de  to  Aar,  som  laae  imellem 
mit  første  Ophold  paa  denne  0  i  1846,  og  da  jeg  igjen 
paa  Tilbagereisen  til  Europa  besøgte  den  i  1848.  Træerne 
stode  bladløse  og  Markerne  visne ,  saa  at  Sukkerhøsten 
kun  gav  meget  ringe  Udbytte,  og  mange  Plantage -Eiere 
lede   betydelicrt  Tab.     Da  Regnmængden  hører   til   de  kli- 

matiske  Forhold,  som  mest  afhænge  af  et  Lands  særegne 
Beskaffenhed,  idet  Overfladen  udover  en  stor  Indflydelse 
paa  Skyerne,  saa  har  Skovenes  Rydning  overalt,  men  især 
i  de  tropiske  Lande,  bevirket  en  mærkelig  Aftagen  af  Regn- 
mængden. Det  er  nemlig  en  almindelig  Erfaring,  at 
Skovene  trække  Skyerne  til  sig,  fordi  Luften  over  dem  af- 
køles og  trækker  sig  sammen,  medens  der  fra  de  nogne 
Sletter  stiger  en  varm  Luftstrøm  iveiret,  som  driver  Skyerne 
bort. 

Den  aarlige  Regnmængde  i  denne  Deel  af  Jamaica 
er  ikke  mere  end  46".  Det  er  vel  over  dobbelt  saa  meget 
som  i  Danmark  (21");  men  Fordampningen  er  i  den  tro- 
piske Zone  mange  Gange  større.  For  Sammenlignings 
Skyld  skal  jeg  endnu  bemærke,  at  den  aarlige  Regnmængde 
paa  St.  Croix  er  43"  og  paa  Havannah  85". 

Paa  Nordsiden  af  Jamaica  er  paa  Grund  af  de  i  No- 
vember og  December  herskende  heftige  nordlige  Vinde 
den  aarlige  Middeltemperatur  omtrent  1  Grad  lavere  end 
paa  Sydsiden.  Regnmængden  er  især  paa  Nordostsiden 
meget  større  og  mere  ligelig  fordeelt  over  hele  Aaret.  Her 
falder  saaledes  ogsaa  megen  Regn  i  December  og  Januar, 
der  paa  Sydsiden  høre  til  den  tørre  Tid.  Den  Deel  af 
Bjergene,  som  ligger  over  4000'*),  har  endnu  meget  større 
Regnmængde,  da  her  regelmæssigt  finder  en  Skydannelse 
Sted.  Om  Morgenen  er  Himmelen  i  Almindelighed  klar, 
men  saasnart  Jorden  i  Lavlandet  begynder  at  opvarmes  af 
Solen,  stiger  den  med  Vanddampe  mættede  Luft  iveiret, 
og  allerede  Kl.  9  har  der  dannet  sig  en  tynd  Skystribe, 
som  nu  efterhaanden  tager  til,  og  Kl.  1—2  er  hele  den 
Deel  af  Bjerget,  som  ligger  over  4000' ,  indhyllet  i  et  tæt 


*)  Den  aarlige  Middelvarme  er  paa  4000'  kun   10°  R.  (12.5  C). 

Skydække.  Der  falder  saaledes  her  hver  Dag  Regn  i  6—12 
Timer,  men  altid  i  Form  af  Rusk.  Nøiagtige  Observationer 
over  Regnmængden  ere  mig  ikke  bekjendte  hverken  fra 
denne  Høide  eller  fra  Nordsiden. 


Forklaring  til  Kortet. 


Den  rode  Farve  betegner  ældre  Dannelser,  som  ligge  mellem 
Overgangsformationen  og  Steenkulsformationen.  Ved  Linier  og  Punkter 
ere  de  paa  de  forskjellige  Steder  fremtrædende  Bjergarter  antydede. 
Skraa  parallele  Linier  betegne  Graavakke,  lignende  men  med  vexlende 
Tykkelse  betegne  Graavakke  og  Trap  ,  Punkter  Rød  Sandsteen  og 
Comglomeral,  Bølgelinier  Trap.  De  smalle  sorte  Striber  syd  for  Port 
Antonio  og  nord  for  Kingston  betegne  underordnede  Steenkulslag. 

Uden  Farve  er  den  Deel  afOen.  som  indtages  af  en  tertiær  Kalk- 
dannelse. 

Den  brune  Farve  betegner  alluviale  og  diluviale  Dannelser. 

